Wat “Ma” vir my beteken | My Kop Op 'n Blok!
Posted by: mykopop | Donderdag 22 Mei 2008 Wat “Ma” vir my beteken
Hierdie is nou ‘n lekker maklike en vinnige inskrywing, want ek het mos belowe ek skryf voor ek julle kommentaar lees, my eie idees neer. Baie dankie aan elkeen wat kommentaar gelewer het. Dit was nou vir my lekker!
20 wat ek graag vir jou wil wees nie.
Reëls 2 tot 4 sê net dat sy vir haar ma iets wil sê sonder pretensie. Ek dink “bywoorde” moet nie met die gewone taalkundige betekenis gelees word nie, maar eerder as “sonder enige onnodige woorde daarby”, dus op die man af, ook “sonder bybedoelings”. Reël 6 probeer dieselfde ding metafories sê,
“Krom klein handjies” sê vir my die vingers is gebuig, omvou en beskerm die kind.
“Beitel my” kan seker nie iets anders beteken as om te vorm, soos ‘n klip vir ‘n steenmuur gevorm word nie. “Swart oë” dui op kwaai kyke om jou op die nou en reguit paadjie te hou, “spits woorde” dui maar weer op die beitelpunt.
“Leiklipkop” dui vir my aan onversetlikheid in haar idees van wat reg of verkeerd is, maar die feit dat die kop darem gedraai word om aandag te gee aan die kind se drome (ons kom nou daarby) dui darem op nie totale ongenaakbaarheid nie. Die tente dui vir my op naïewe kinderlike drome en die “opbreek” op die uitwys van die naïewiteit en onrealisme.
“Jy offer my elke aand” – ek dink dit beteken dat die ma elke aand bid vir die kind, dat dit met hom/haar moet goed gaan, maar dan op die ou end weer “laat U wil geskied”, soort van die kind offer, soos Abraham bereid was om vir Izak te offer. Maar dit kan ook ‘n ander betekenis hê, naamlik dat sy nie wil hê dat haar ma haar godsdiens op haar afforseer nie, dat sy as individu die reg wil voorbehou om self te besluit. Let wel sy sê “JOU Here God”.
“Moesie-oor my enigste telefoon” – hier moet ons seker maar onthou dat die gedig deur ‘n vrou (kind-vrou op daardie stadium, sy is in 1952 gebore en die gedig het in 1970 in Dogter van Jefta verskyn) met ‘n behoefte om te praat, en dit in ‘n tydperk voor selfone!
In reël 17 dink ek dat sy uit haar ma se voorbeeld (bv. haar huishouding) die insettinge lees van hoe sy moet lewe.
Volgens die HAT is ‘n “breekwater” iets wat in die see gebou word om die golwe te breek. Dit dui dus op beskerming teen die aanslae van die lewe. Let wel die woord “naam” – as ‘n klein kindjie bv. seerkry is die eerste woorde wat op die lippe geneem word, “mamma!”.
Die laaste 3 reëls is vir my heel “straightforward” en sonder enige metafore, die enigste wat my opval is dat sy nie sê “wat jy graag wil hê ek moet wees nie”. Die feit dat sy dit nie kan wees nie, sê vir my dit is tog maar wat haar ma wil hê waaroor sy praat, maar sy kan nie, omdat mens maar net jou eie self kan wees.
« Don Pasquale in Pretoria
Vreemde voël »
Ek het dit ook geniet. Jy kan maar meer kere so maak!
By: Reisiger on Donderdag 22 Mei 2008 at 8:08
Ma – dit beteken ‘n vrou wat die voorreg gehad het om die lewe te skenk aan ‘n bondeltjie vreugde, daai einste bondeltjie liefde en vreugde is haar verantwoordelikheid! Snaaks hoe ‘n kind ‘n ma se skoot kan vertrap as hy of sy klein is, maar die minuut wat daai tiener in skop, vertrap jy daai einste hart!!!
By: meermin on Donderdag 22 Mei 2008 at 12:44
Dis so mooi!!!
Ek dink nou terug aan my studente dae….ons het in Afrikaans die gedig behandel!
By: Marina on Vrydag 23 Mei 2008 at 10:33
Dankie vir die manier waarop jy die gedig ontleed en verduidelik sonder om woorde in die skrywer se “pen” te lê.
By: attie on Maandag 26 Mei 2008 at 10:57
Dis een van die mooiste gedigte ooit. Dankie.
By: boendoe on Maandag 26 Mei 2008 at 15:06
In 1980 het my Afrikaans juffrou – ‘n Juf Langenhoven en kleinkind van die beroemde Langenhoven – hierdie gedig in die klas met ons behandel. Ek was nog volksvreemd; ons was maar ‘n paar jaar in die land (voorheen Rhodesiers) en dit was die mooiste woorde wat ek ooit gehoor het. Net daar het my ‘affair’ met Afrikaanse digkuns begin!
By: Raenette (Auckland) on Maandag 2 Junie 2008 at 23:36
Wat het van my vorige comment geword?
By: ansophie on Dinsdag 3 Junie 2008 at 12:30
[…] (Sien ook Wat “Ma” vir my beteken.) […]
By: Wat beteken “Ma” vir jou? « My Kop Op ‘n Blok! on Sondag 29 Maart 2009 at 19:33
[…] Ek het twee inskrywings geplaas, eers “Wat beteken Ma vir jou” en daarna “Wat Ma vir my beteken“, waarin ek my eie gedagtes oor die gedig weergegee het. Dit lyk asof die meeste mense net […]
By: Die gewildste gedig in Afrikaans? « My Kop Op 'n Blok! on Donderdag 12 Mei 2011 at 21:35